ዝተኽበርካ ወላዲ ወይ ሞግዚት፡

ነዛ ደብዳበ እዚኣ እትቅቕበላ ዘለኻ ተማሃራይካ (ወይ ድማ ንስኻ ባዕልኻ ዕድሜኻ 18 ወይ ልዕሊኡ ዝኾንካ ተማሃራይ እንተድኣ ኾንካ\*) ኣብቲ ናይ District’s Asymptomatic ኣብ ቤት ትምህርቲ እተመስረተ ናይ ምርመራ ፕሮግራም COVID-19 ስለ እተኻፈለ ኢዩ። እዛ ደብዳበ እዚኣ ብዛዕባ ቀጻሊ ስጕምትታት ሓበሬታን መምርሕን ንምሃብ እዩ።

በቲ ኣብዚ ዚርከብ Shield T3 ፖርታል ኣቢልካ ውጽኢት ክትረክብ ትኽእል ኢኻ: [shieldt3k12portal.pointnclick.com/login\_login.aspx](https://shieldt3k12portal.pointnclick.com/login_login.aspx). ውጽኢት መብዛሕትኡ ካብቲ ቅብሊት እቲ መርኣዪ ኣብ ቤተ ምከራ ግዜ ኣትሒዙ ኣብ ውሽጢ 6 - 12 ሰዓት እዩ ዝቀቐርብ።

ነቲ ንኽትምዝገብ ክተእቱ ዘሎካ ኮድ ትካል ሓዊሱ ውጽኢት ተማሃራይካ ንምርኣይ ብኸመይ ከም እትምዝገብ ዚገልጽ ተወሳኺ መምርሒታት ተተሓሒዙ ኣሎ። ኣብ መዝገብ ክትኣቱ ዘጸግመካ እንተ ዀይኑ ተክኒካዊ ሓገዝ ቅድሚ ምርካብካ ንኽልቲኡ ኣድራሻታት ወላዲ/ሞግዚት ኢሜይል (ዝከኣል እንተኾይኑ) ክትጥቀም ፈትን። ብዛዕባ መእተዊ ሕቶታት እንተ ኣልዩካ ወይ ከኣ ኣብ ምዝገባ ወይ ውጽኢት እቲ ፖርታል ክትርኢ ዜድልየካ እንተ ዀይኑ፡ ኣብ 833-341-0797 (ሰኑይ - ዓርቢ 9 a.m. – 5 p.m.) ምስ ጕጅለ ShieldT3 ተራኸብ።

ውጽኢት ፈተና ተማሃራይካ ኣወንታዊ እንተ ዀይኑ ተወካሊ እቲ ቤት ትምህርቲ፡ DCPS Health አገልግሎት ጉጅለ ወይ DC Health ተወሳኺ ሓበሬታን ደገፍን ንምሃብ ምሳኻ ኺከታተል እዩ።

**ተመሃራይካ ኣወንታዊ ናይ ምርመራ ውጽኢት እንተለዎ እንታይ ክትገብር ኣሎካ?**

ተማሃራይካ ናይ ኮቪድ-19 ኣወንታዊ ናይ መርመራ ውጽኢት እንተሃልይዎ እቲ ቫይረስ COVID-19 አለዎ ከመሓላልፎ ድማ ይኽእል እዩ ማለት እዩ። በጃኻ ቀልጢፍካ ምስ ኣላዪ ኽንክን ጥዕና ተማሃራይካ ተራኸብ። ተመሃራይካ ናብ ቤት ትምህርቲ ክመጽእ የብሉን ኣብ ቤቱ ኺጸንሕ ድማ ኣለዎ፡ ከምኡውን እቶም ናይ DC Health ን ናይ ቤት ትምህርትኻን መምርሒታት ጥዕናን ቤት ትምህርትን ኪስዕብ ኣለዎ።

**ነቲ ቤት ትምህርቲ ዚኸውን ሕቶታት ናብቲ ርእሰ-መምህራን ኪቐርብ ይኽእል እዩ።**  ኣወንታዊ ዝኾነ ውጽኢት መርመራ ምስ ገበረ ብዛዕባ ጥዕና ተማሃራይካ ዚለዓል ሕቶታት ናብ ኣላዪ ኽንክን ጥዕና ተመሃራይካ ወይ ናብ ነርስ ቤት ትምህርቲ ክምራሕ ይኽእል እዩ።

ምስ ምልክታት ሕማም COVID-19 ዚተሓሓዝ መምርሒ እንተ ደሊኻ ናብ ኣላዪ ኽንክን ጥዕና ተመሃራይካ ደውል። ብዛዕባ COVID-19 ሓፈሻዊ ሓበሬታ ኣብ [coronavirus.dc.gov](https://coronavirus.dc.gov/)ኪርከብ ይከኣል እዩ።